Държавен вестник, бр. 105, 2003 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  105
Чл. 27. (1) Проектите, които кандидатстват
за държавна субсидия, се оценяват съобразно:
1. художествения им потенциал в контекста
на европейското културно разнообразие;
2. търговския им потенциал и възможност-
та за международно признание;
3. икономическата обоснованост на предла-
гания бюджет;
4. пълнотата на стратегическия план, пред-
ставен от продуцента относно управлението и
промоцията на проекта;
5. професионалния опит на продуцента и
режисьора, признанието на техни предишни
произведения от зрителите, на международни
фестивали и номинации на професионални сдру-
жения и организации.
(2) Разпоредбата на ал. 1, т. 5 не се прилага
при държавно подпомагане на дебютни българ-
ски филми.
Раздел II
Държавно подпомагане на филмо-
производството
Чл. 28. (1) Държавно подпомагане в областта
на филмопроизводството се осигурява за:
1. създаване на български филми;
2. създаване на филми при условията на ко-
продукция с европейски страни и с други стра-
ни, с които Република България има сключени
спогодби в областта на филмовата индустрия и
аудиовизията;
3. създаване на филми при условията на ко-
продукция с Българската национална телеви-
зия или с друг телевизионен оператор с нацио-
нален обхват;
4. подготовка на проекти, включително съз-
даване на филмови сценарии, за български
филми и за филми при условията на междуна-
родна копродукция с българско участие;
5. създаване на български дебютни филми.
(2) Финансовото подпомагане на проекти по
ал. 1, т. 1 не може да бъде по-малко от 30 на сто
от средностатистическия бюджет за съответ-
ния вид филм за предходната година и повече
от 80 на сто от бюджета на съответния предла-
ган проект.
(3) Размерът на средствата за държавно под-
помагане на филми по ал. 1, т. 2, когато има
осигурено финансиране от чуждестранен копро-
дуцент, не може да надхвърля 10 на сто от сред-
ствата за филмопроизводство по чл. 18, ал. 2, т. 3.
(4) Финансовото подпомагане по ал. 1, т. 4
не може да надхвърля 5 на сто от средностатис-
тическия бюджет за съответния вид филм за
предходната година.
(5) Националният съвет за кино ежегодно
предлага квота за финансиране на филмови
проекти по ал. 1, т. 5 в размер до 10 на сто от
средствата за филмопроизводство по чл. 18,
ал. 2, т. 3.
(6) Не по-малко от 75 на сто от отпуснатите
целеви финансови средства по този закон се
разходват на територията на Република Бълга-
рия. Националният съвет за кино ежегодно може
да определя и по-висок процент за разходване.
Чл. 29. (1) За подпомагане по чл. 28 може да
кандидатства само продуцент, който е вписан в
регистъра по чл. 19, ал. 1 и няма просрочени
задължения към агенцията и/или просрочени
публични задължения към държавата.
(2) Не се допуска държавно подпомагане на
проекти, които проповядват насилие, верска,
расова или етническа нетърпимост или съдър-
жат порнография.
Чл. 30. (1) Държавното подпомагане по
чл. 28 се осъществява чрез отпускане на целе-
ви финансови средства след провеждане на
конкурс.
(2) Изпълнителният директор на агенцията
открива процедурата по провеждането на кон-
курса със заповед, която съдържа:
1. вид на филмовия проект по чл. 28, ал. 1;
2. общ размер на финансовите средства, с
които ще бъдат подпомогнати кандидатства-
щите проекти;
3. срок за подаване на документите;
4. дата, място и час на провеждането на кон-
курса;
5. специални изисквания към участниците,
когато такива са наложителни.
(3) Националната художествена комисия
разглежда постъпилите проекти и ги оценява
по критериите, определени в чл. 27.
(4) Решението на националната художестве-
на комисия по ал. 3 се разглежда от финансова-
та комисия, която предлага на изпълнителния
директор на агенцията размера на държавното
подпомагане за всеки отделен проект. Предло-
женият общ размер на държавно подпомагане
не може да надхвърля обявения размер на фи-
нансовите средства по ал. 2, т. 2.
(5) Въз основа на решенията на национална-
та художествена комисия и на финансовата
комисия изпълнителният директор на агенци-
ята издава заповед, с която определя спечели-
лия конкурса проект и размера на държавното
подпомагане.
(6) Изпълнителният директор на агенцията
мотивирано отказва да издаде заповед по ал. 5,
когато решенията по ал. 3 и 4 са приети в нару-
шение на разпоредбите на този закон или на
устройствения правилник на агенцията.
(7) Заповедта по ал. 5, съответно отказът по
ал. 6, се издава в срок 7 дни от датата на реше-
нието на финансовата комисия, обявява се в
сградата на агенцията на място, достъпно за
всички заинтересувани лица, и се съобщава
писмено на кандидата в тридневен срок.
(8) Заповедта по ал. 5 или отказът по ал. 6
може да се обжалва от участниците в конкурса
по реда на Закона за административното про-
изводство.
(9) Въз основа на влязлата в сила заповед по
ал. 5 изпълнителният директор на агенцията
сключва със спечелилия кандидат договор за
държавно подпомагане.